**Tiszavasvári Város Önkormányzata**

**Képviselő-testülete**

**112/2021. (XI.29.) Kt. számú**

**határozata**

**A Tiszavasvári I. számú házi gyermekorvosi körzet ellátása érdekében kötendő feladatellátási szerződés megkötéséről**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

1. **Dönt** arról, hogy a betöltetlen Tiszavasvári I. számú házi gyermekorvosi körzet helyettesítéssel történő feladatellátását **2022. január 1. napjától a SVELIX Kft. (**székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető) és a **PALOTÁS MED Egészségügyi Kft. (székhelye: 4080 Hajdúnánás, Rákosi Viktor u. 6/B szám, adószáma: 13868558-1-09) képviseli: dr. Jóna Gizella Angelika ügyvezető** látja el és elfogadja a feladatellátási szerződést a határozat 1. melléklete szerinti tartalommal.
2. A határozat 2. melléklete szerinti tartalommal elfogadja Tiszavasvári Város Polgármesterének 159/2021. polgármesteri határozata 1. mellékletében jóváhagyott helyettesítési feladat-ellátási szerződés **2021. december 31. napjával közös megegyezéssel történő megszüntetését.**
3. **Dönt arról**, hogy Szorgalmatos Község közigazgatási területén a 19. életévét be nem töltött lakosok házi gyermekorvosi egészségügyi alapellátását Tiszavasvári Város Önkormányzata a Tiszavasvári I. számú házi gyermekorvosi körzetet ellátó – **SVELIX Kft. –vel** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető) háziorvos **dr. Sveda Brigitta és a PALOTÁS MED Egészségügyi Kft.-vel (székhelye: 4080 Hajdúnánás, Rákosi Viktor u. 6/B szám, adószáma: 13868558-1-09, képviseli: dr. Jóna Gizella Angelika ügyvezető) háziorvos dr. Jóna Gizella Angelika** biztosítja a Tiszavasvári Város Önkormányzata részére kiadott működési engedélyben meghatározott rendelési időben. Az együttműködési megállapodást jelen határozat 3. melléklete szerinti tartalommal elfogadja.
4. Felkéri a polgármestert a feladatellátási szerződést küldje meg az engedélyező hatóság részére.

**Határidő:** azonnal **Felelős:** Szőke Zoltán polgármester

1. Felkéri a polgármestert, hogy a 2022. évi költségvetés elfogadásáig tegye lehetővé a határozat 1. pontjával elfogadott feladatellátási szerződés vonatkozásában a kifizetés engedélyezését.

**Határidő:** esedékességkor **Felelős:** Szőke Zoltán polgármester

1. Felkéri a jegyzőt, hogy a feladatellátásnak a NEAK finanszírozásból nem fedezett összegére a saját erő biztosítására tegyen javaslatot a 2022. évi költségvetési rendeletben

**Határidő:** azonnal **Felelős:** dr. Kórik Zsuzsanna jegyző

**Szőke Zoltán dr. Kórik Zsuzsanna**

**polgármester jegyző**

112/2021. (XI.29.) Kt. sz. határozat 1. melléklete

**HELYETTESÍTÉSI FELADAT-ELLÁTÁSI SZERZŐDÉS**

**házi gyermekorvosi feladatok ellátására**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**)

harmadrészről a

**SVELIX Kft.** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető), háziorvos **dr. Sveda Brigitta** (szül: 1974. július 1., an.: Szaniszló Irén, nyilvántartási száma: 87289) **mint személyes ellátási kötelezettséggel rendelkező orvos** és a

**PALOTÁS MED Egészségügyi Kft. (**székhelye: 4080 Hajdúnánás, Rákosi Viktor u. 6/B szám, adószáma: 13868558-1-09, képviseli: dr. Jóna Gizella Angelika ügyvezető) háziorvos dr. Jóna Gizella Angelika (szül.: 1973. október 04., an.: Kovács Gizella Margit, nyilvántartási száma: 58348) **mint személyes ellátási kötelezettséggel rendelkező orvos** (továbbiakban: háziorvosi szolgáltató) között az alulírott helyen és időben jelen szerződésben meghatározott feltételek szerint.

**Előzmények**

A 154/2020. számú polgármesteri határozat alapján Tiszavasvári Város Önkormányzata, Szorgalmatos Község Önkormányzata és a SVELIX Kft. helyettesítési feladatellátási szerződést kötött arra vonatkozóan, hogy 2021. január 1. napjától a betöltetlen Tiszavasvári I. számú házi gyermekorvosi körzet ellátását helyettesítés keretében dr. Sveda Brigitta gyermekorvos fogja ellátni. A körzet folyamatos, megszakítás nélküli ellátása érdekében szükségessé vált 1 fő helyettesítő házi gyermekorvos bevonása, így az 50/2021. számú polgármesteri határozat alapján Tiszavasvári Város Önkormányzata a Flora-Medical Kft.-vel helyettesítési feladatellátási szerződést kötött arra vonatkozóan, hogy 2021. március 1. napjától a betöltetlen Tiszavasvári I. számú házi gyermekorvosi körzet ellátását helyettesítés keretében dr. Sveda Brigitta gyermekorvos és dr. Mérnyi Ágnes gyermekorvos látta el. Dr. Mérnyi Ágnes gyermekorvos jelezte, hogy 2021. júliusától nem kíván a feladatellátásban részt venni. A 159/2021. számú polgármesteri határozat alapján 2021. július 1. napjától a KODAK-MEDICAL Egészségügyi Szolgáltató Kft. (dr. Kodak István házi gyermekorvos) látja el a körzet helyettesítését, melyet 2021. december 31. napjáig tud vállalni. A körzet folyamatos, megszakítás nélküli ellátása érdekében szükséges további helyettesítő házi gyermekorvos bevonása.

**1.A szerződés tárgya**

1.1 Magyarország helyi önkormányzatairól szóló 2011. évi CLXXXIX törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5.§ (1) bekezdés a) pontjában meghatározott kötelező feladatának ellátása érdekében, valamint az önálló orvosi tevékenységről szóló 2000. évi II. törvényben, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelően ö**nkormányzat megbízza, háziorvosi szolgáltató pedig elvállalja a Tiszavasvári I. számú házi gyermekorvosi körzet, valamint Szorgalmatos Község közigazgatási területén a 19. életévét be nem töltött lakosok gyógyító-megelőző alapellátását a hivatkozott jogszabályoknak megfelelő folyamatos területi ellátási kötelezettséggel**. **A háziorvosi szolgáltató a feladat-ellátási szerződésben kötelezettséget vállal arra, hogy az önkormányzat ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.**

1.2. **Jelen szerződés keretében a**z önkormányzat az 1.1. pontban meghatározott kötelező önkormányzati feladat biztosítása érdekében **2022. január 1. napjától** **megbízza dr. Jóna Gizela Angelika,** dr. Sveda Brigitta háziorvosi szolgáltatót a **házi gyermekorvosi alapellátási feladatok helyettesítéssel** (praxisjoggal rendelkező házi gyermekorvos hiányában) **történő ellátásával az 1.3. pontban meghatározott ellátási területre vonatkozóan. Háziorvosi szolgáltatók az 1.1. pontban meghatározott feladatellátásért egyetemleges kötelezettséget vállalnak.**

1.3.Háziorvosi szolgáltató **területi ellátási kötelezettsége** Tiszavasvári Város Önkormányzata Képviselő-testülete az egészségügyi alapellátási körzetek megállapításáról szóló önkormányzati rendelet 2. melléklete szerint meghatározott **I. számú házi gyermekorvosi körzet,** valamint **Szorgalmatos** Község Önkormányzata Képviselő-testülete az önálló háziorvosi tevékenység folytatására körzet meghatározásáról szóló önkormányzati rendelet 1. melléklete szerint meghatározott **közigazgatási terület** (A feladatellátási-szerződés függelékét képezi az ellátási terület pontos leírása)

1.4. Háziorvosi szolgáltató **köteles ellátni az ellátási területén lakó, a hozzá bejelentkezett és az általa elfogadott biztosítottakat. Köteles ellátni továbbá a rendelési időben hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet**.

**1.5. A háziorvosi alapellátás keretében háziorvosi szolgáltató személyes és folyamatos orvosi ellátást nyújt** az egészségi állapot megőrzése, a betegségek megelőzése, korai felismerése és gyógyítása, valamint egészségfejlesztés céljából. Háziorvosi szolgáltató rendelési időben a betegeket – sürgős ellátást igénylő eset kivételével – az érkezés igazolt sorrendjében fogadja. A háziorvosi szolgáltató legalább a rendelési ideje egy részében előre programozható betegellátás keretében, előjegyzés alapján végzi a betegek szűrését, gondozását, ellátását.

1.6. Háziorvosi szolgáltató a lakosság gyógyító-megelőző alapellátást végzi, melynek keretében a **háziorvosi szolgáltató feladatkörébe tartozik különösen** az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1.7. Háziorvosi szolgáltató háziorvosi tevékenységét **érvényes engedély alapján** **végezheti**. Háziorvosi szolgáltató jelen szerződés aláírásával nyilatkozik, **hogy rendelkezik a feladat-ellátáshoz szükséges jogszabályban előírt feltételekkel, szakképzettséggel és alkalmas a feladat ellátására. Háziorvosi szolgáltató kijelenti**, hogy jelen szerződés 1.1 pontjában megjelölt **feladatot képes ellátni és** vállalja, hogy a feladatellátás időtartamára érvényes és megfelelő fedezetet nyújtó felelősségbiztosítással rendelkezik.

1.8.Háziorvosi szolgáltató **tevékenységét megfelelő végzettséggel és engedéllyel rendelkező ápoló igénybevételével köteles végezni.** Az ápoló munkáját a gyógyító-megelőző ellátással kapcsolatos feladatok vonatkozásában a háziorvos irányítja. Az ápoló a szakképzettségének megfelelő feladatokat önállóan végzi, a 4/2000. (II.25.) EüM rendelet 2. számú mellékletében foglaltak szerint.

1.9. **Háziorvosi szolgáltató vállalja a jogszabályokban, illetve a finanszírozási szerződésben meghatározott rendelési idő betartását.** **Háziorvosi szolgáltató helyettesítéssel történő ellátás esetén az ellátást a 43/1999. (III.3.) Korm. rendelet 7/A§ -ában foglaltak szerint végzi.** Háziorvosi szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak. Háziorvosi szolgáltató **a helyettesítést heti 10 órában látja el** az alábbi rendelési idő szerint:

**4440 Tiszavasvári, Kossuth u. 4. szám alatti Központi Orvosi Rendelőben**

Hétfő: 8:30-10:30

Kedd: 13:00-15:00

Szerda: 8:30-10:30

Csütörtök: 13:30-15:30

Péntek: Páros hét: 8:30-10:30

Páratlan hét: 13:00-15:00

Tanácsadás: keddenként 12:00-től

1.10. Háziorvosi szolgáltató a Tiszavasvári I. számú gyermekorvosi körzet és Szorgalmatos Község 19. életévét be nem töltött lakosainak alapellátását a 4440 Tiszavasvári, Kossuth u. 4. szám alatti önkormányzati tulajdonú rendelőben köteles biztosítani. **Az önkormányzat térítésmentesen biztosítja a feladatellátáshoz szükséges rendelőt, valamint a rendelő alapfelszerelését tételes leltár alapján. A háziorvosi szolgáltatót használatában lévő rendelő és esetleges egyéb helyiségek üzemeltetési, fenntartási költségeivel kapcsolatban fizetési kötelezettség terheli.** A feladatellátáshoz szükséges ingatlan és ingó vagyon tételes leltárjegyzékkel kerül átadásra háziorvosi szolgáltató részére. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek pótlásért, karbantartásért, javításáért, felülvizsgálatáért háziorvosi szolgáltató felel.

1.11. Háziorvosi szolgáltató tevékenységével kapcsolatban keletkezett hulladék - ideértve a veszélyes hulladékot is -, elszállításáról és megsemmisítéséről az önkormányzat gondoskodik, melynek díját továbbszámlázza Háziorvosi szolgáltató felé.

1.12. Háziorvosi szolgáltató **köteles a jogszabályokban előírt nyilvántartások vezetésére,** az egészségügyi és hozzájuk kapcsolódó személyes adatok kezelésére és megőrzésére, az adatok védelméről, valamint a betegek jogairól szóló rendelkezések maradéktalan betartására. Háziorvosi szolgáltató **kötelezettsége a finanszírozás alapjául szolgáló kimutatások, jelentések elszámolások készítése és azok NEAK felé határidőben történő továbbítása.**

**2. Finanszírozási kérdések**

2.1. Az önkormányzat az 1.1. pontban meghatározott egészségügyi alapellátási feladatainak ellátásához szükséges fedezetet a Nemzeti Egészségbiztosítási Alapkezelővel (továbbiakban: NEAK) kötött finanszírozási szerződés alapján részére folyósított összegből, valamint saját költségvetéséből (önerő) biztosítja.

2.2. Háziorvosi szolgáltató az **1.1. pontban meghatározott feladatellátást 1.630.000,-Ft/hó, azaz egymillióhatszázharmincezer forint összegű díjazásért látja el**. A tevékenység Áfa mentes körbe tartozik.

2.3. Az önkormányzat az 1.630.000,-Ft/hó díjat a NEAK finanszírozási összegnek az önkormányzat számlájára történő megérkezését követően **Háziorvosi szolgáltató által** **– 8 napos fizetési határidővel –kiállított számla alapján átutalással továbbítja.** A finanszírozással összefüggő kérdéseket az egészségügyi szolgáltatások Egészségbiztosítási Alapból történő finanszírozásának részletes szabályairól szóló 49/1999.(III.3.) Korm.rendelet szabályozza.

2.4. Felek egymás közötti megegyezés szerint döntik el, hogy ki a 1.1. pontban meghatározott feladat teljesítésének szolgáltatására kötelezett, aki a számlát havi bontásban megbízó részére kiállíthatja. Amennyiben adott hónapban osztott feladatellátás történik háziorvosi szolgáltatók egymás között kötelesek elszámolni a finanszírozási összeggel.

**3. Helyettesítés**

**3.1. Háziorvosi szolgáltató távolléte idejére megfelelő szakmai helyettesítéséről saját költségére köteles gondoskodni**. Háziorvosi szolgáltató helyettesítését csak olyan orvos láthatja el, aki a háziorvosi feladatkörre előírt személyi feltételeknek megfelel. A helyettesítő háziorvos indokolt esetben a helyettesítést abban a rendelőben is elláthatja, ahol egyébként tevékenységét végzi. A háziorvosi szolgáltató a helyettesítésről haladéktalanul, de legkésőbb 24 órán belül köteles írásban tájékoztatni az önkormányzatot.

**4. Egészségügyi dokumentációval, adatkezeléssel kapcsolatos kérdések**

4.1. A háziorvosi szolgáltató köteles az ellátásban részesített személyekről és a nyújtott ellátásról a hatályos jogszabályban foglaltaknak megfelelő orvosi dokumentációt, valamint nyilvántartást vezetni, és arról az arra jogosultaknak felvilágosítást adni. A háziorvosi szolgáltató változása esetén a praxisban nyilvántartott minden beteg dokumentációját köteles az új háziorvos vagy az önkormányzat részére átadni.

4.2. Szerződő Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve járnak el.

**4.3. Háziorvosi szolgáltató kötelezettséget vállal**, hogy a jelen szerződés 1. pontjában meghatározott **feladatellátás bármilyen okból történő megszűnése, megszűntetése esetén a beteg-dokumentáció, előzményi adatok átadásához hozzájárul,** **az új háziorvos**, az **önkormányzat** vagy az **önkormányzat döntése alapján kijelölt engedélyes egészségügyi szolgáltató részére.**

**5. Ügyeletre vonatkozó kérdések**

5.1. Az önkormányzat az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 7.§ (2) bekezdés d) pontjának db) alpontja szerint nyilatkozik arról, hogy az ügyeleti feladatok ellátását külön szerződéses jogviszony keretében láttatja el.

**6. A szerződés megszűnése, megszüntetése**

6.1. **A felek jelen helyettesítési szerződést a másik félhez írásban intézett írásbeli nyilatkozattal 30 napos felmondási idővel indoklás nélkül megszüntethetik**. Jelen szerződés csak olyan határidővel mondható fel - minimum hat hónap -, amely alatt biztosítható az ellátás folyamatossága. A felmondási idő alatt a háziorvosi szolgáltató köteles a szerződésben vállalt közszolgáltatást folyamatosan teljesíteni.

6.2. Az önkormányzat a feladat-ellátási szerződést – indoklással azonnali hatállyal felmondja, ha

1. a háziorvosi szolgáltató jelen megállapodásban foglalt kötelezettségeit az önkormányzat írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre foglalt előírásokat,
2. A háziorvosi szolgáltató az önálló egészségügyi tevékenység végzésre való jogosultságát bármely okból elveszti.

6.3. A feladat-ellátási szerződés felmondása, azonnali hatályú felmondása esetén háziorvosi szolgáltató kártérítésre nem tarthat igényt.

6.4. Felek kijelentik, hogy jelen feladat-ellátási szerződés **közös megegyezéssel is megszüntethető.**

**7. Egyéb rendelkezések**

7.1. A működéssel kapcsolatban háziorvosi szolgáltató által harmadik személynek okozott kárért saját maga felel, az önkormányzat ezzel kapcsolatos felelősségét kizárja. **Háziorvosi szolgáltató kötelezettséget vállal arra, hogy a háziorvosi feladatokat a mindenkori szakmai követelményeknek megfelelő működési engedély és megfelelő fedezet nyújtó hatályos felelősségbiztosítási szerződés birtokában látja el.** A háziorvosi tevékenység szakmai felügyeletét az egészségügyi szolgáltatók hatósági szakfelügyeletéről, szakmai minőségértékeléséről és a minőségügyi vezetőkről szóló miniszteri rendelet szerinti szakfelügyelők végzik.

7.2. Az önkormányzat ellenőrizheti a jelen szerződésben vállalt kötelezettségek teljesítését. Ennek keretében a háziorvosi szolgáltató rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést, az adatvédelmi jogszabályokban foglaltak betartásával.

7.3. **Jelen helyettesítési feladatellátási szerződés határozatlan időtartamra jön létre. Jelen szerződés** **2022. január 1. napján lép hatályba**.

7.4. Felek rögzítik, hogy a jelen szerződéssel kapcsolatos bármely jognyilatkozatok, közlések, módosítási javaslatok egymás felé **csak papír alapú írásbeli formában** hatályosak.

7.5. Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltakat, valamint a Ptk. és az egészségügyi ellátásra irányadó más hatályos jogszabályok rendelkezéseit kell megfelelően alkalmazni.

7.6. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták

7.7. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

7.8. Jelen szerződést Tiszavasvári Város Önkormányzata Képviselő-testülete 112/2021. (XI.29.) Kt. sz. határozatával, Szorgalmatos Község Önkormányzata Képviselő-testülete …/2021. (…..) Kt. sz. határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

7.9. Az önkormányzat (a továbbiakban e pont alkalmazásában: Adatkezelő) tájékoztatja a háziorvosi szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a háziorvosi szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a háziorvosi szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A háziorvosi szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A háziorvosi szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2021. ……………………..…….

……………………………… …………………………………..

**Tiszavasvári Város Önkormányzata SVELIX Kft.**

**képviseletében képviseletében**

**Szőke Zoltán dr. Sveda Brigitta**

**polgármester orvos**

**…………………………………….. ……………………………………..**

**Szorgalmatos Község Önkormányzata PALOTÁS MED Egészségügyi Kft.**

**képviseletében képviseletében**

**Fülöp Adrián polgármester dr. Jóna Gizella Angelika orvos**

**Tiszavasvári Város Önkormányzata Képviselő-testülete 112/2021. (XI.29.) Kt. sz. határozatával, Szorgalmatos Község Önkormányzata Képviselő-testülete ………/2021. (……..) Kt. sz. határozatával jóváhagyott feladatellátási szerződés függeléke**

**Tiszavasvári I. számú házi gyermekorvosi ellátási körzet**

|  |  |
| --- | --- |
| **Sorszám** | **Utca neve** |
|  | Akác utca |
|  | Alkotmány utca |
|  | Állomás utca |
|  | Árpád utca |
|  | Attila utca |
|  | Bartók Béla utca |
|  | Báthori utca |
|  | Batthyány utca |
|  | Bem utca |
|  | Bercsényi utca |
|  | Bereznai utca |
|  | Bessenyei utca |
|  | Bethlen utca |
|  | Csapó utca |
|  | Császár köz |
|  | Csillag utca |
|  | Csokonai utca |
|  | Damjanich utca |
|  | Dankó tanya |
|  | Deák Ferenc utca |
|  | Déryné utca |
|  | Dobó István utca |
|  | Dobó Katalin utca |
|  | Egyház köz |
|  | Egység utca |
|  | Eötvös utca |
|  | Esze Tamás utca |
|  | Fecske-köz köz |
|  | Frankel Leó utca |
|  | Hankó László utca |
|  | Gátőrház |
|  | Károli Gáspár utca |
|  | Hajózsilip |
|  | Haladás utca |
|  | Dessewffy utca |
|  | Hunyadi utca |
|  | Iskola utca |
|  | Kabók Lajos utca |
|  | Kiss Ernő utca |
|  | Korondi Béla utca |
|  | Kőkút utca |
|  | Kodály Zoltán utca |
|  | Csontváry utca |
|  | Május 1. utca |
|  | Mák utca |
|  | Makarenkó utca |
|  | Mester utca |
|  | Mihálytelep |
|  | Mikszáth Kálmán utca |
|  | Móricz Zsigmond utca |
|  | Munka utca |
|  | Nagy Sándor utca |
|  | Nagybecskerek utca |
|  | Nyíl utca |
|  | Október 6. utca |
|  | Pálffy utca |
|  | Polgári út |
|  | Salétromkert |
|  | Géza fejedelem utca |
|  | Schönherz Zoltán utca |
|  | Sólyom utca |
|  | Szabolcska Mihály utca |
|  | Széchenyi utca |
|  | Szegfű utca |
|  | Szél utca |
|  | Szent István utca |
|  | Szilágyi utca |
|  | Szőlőskert |
|  | Szőnyi Tibor utca |
|  | Temető utca |
|  | Szabó Magda utca |
|  | Tompa Mihály utca |
|  | Vásártér utca |
|  | Vasvári Pál utca páratlan |
|  | Víg utca |
|  | Víz utca |
|  | Wesselényi utca |
|  | Zrínyi utca |

Szorgalmatos Község Önkormányzata Képviselő-testülete 6/2002.(XII.3.) rendeletében foglaltak alapján a működési jog alapján végezhető önálló orvosi tevékenység végzése tekintetében Szorgalmatos község közigazgatási területe egy körzetet alkot.

Szorgalmatos Község utcajegyzéke: Határ utca, Virág utca, Galamb utca, Klapka utca, Munkácsy utca, Mező utca, Pacsirta utca, Körte utca, Perczel Mór utca, Szőlő utca, Sugár utca, Közép utca, Névtelen utca

**112/2021. (XI.29.) Kt. sz. határozat 2. melléklete**

**HELYETTESÍTÉSI FELADAT-ELLÁTÁSI SZERZŐDÉST**

**MEGSZÜNTETŐ OKIRAT**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**)

harmadrészről **SVELIX Kft.** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető), háziorvos **dr. Sveda Brigitta** (szül: 1974. július 1., an.: Szaniszló Irén, nyilvántartási száma: 87289) **mint személyes ellátási kötelezettséggel rendelkező orvos és** **KODAK-MEDICAL Egészségügyi Szolgáltató Kft.** (székhelye: 4440 Tiszavasvári, Jókai u. 18., adószáma: 23423158-1-15, képviseli**:** Kodak Istvánügyvezető), háziorvos dr. Kodak István (szül: 1960. november 15., an.: Árnyas Margit, nyilvántartási száma: 49739) **mint személyes ellátási kötelezettséggel rendelkező orvos** (továbbiakban: háziorvosi szolgáltató) között az alulírott helyen és időben jelen szerződésben meghatározott feltételek szerint.

**Előzmények**

A 159/2021. pm. határozat alapján 2021. július 1. napjától a Svelix Kft. (dr. Sveda Brigita gyermekorvos) és a KODAK-MEDICAL Egészségügyi Szolgáltató Kft. (dr. Kodak István házi gyermekorvos) vállalta el a körzet helyettesítését . Dr. Kodak István jelezte, hogy 2021. december 31. napjáig tudja vállalni a helyettesítést. 2022. január 1. napjával a Svelix Kft. mellett új szolgáltató kerül bevonásra a feladatellátásba, így a szerződőd felek személyében bekövetkezett változás miatt szükséges a korábbi szerződés megszüntetése.

1. **A szerződés tárgya**

**1.Szerződő Felek kinyilatkozzák**, hogy közöttük 2021. június 23. napján kelt, Tiszavasvári Város Polgármestere 159/2021. polgármesteri határozatával, Szorgalmatos Község Polgármestere 73/2021. polgármesteri határozatával jóváhagyott, Tiszavasvári I. számú házi gyermekorvosi körzet, valamint Szorgalmatos Község közigazgatási területén a 19. életévét be nem töltött lakosok gyógyító-megelőző alapellátására területi ellátási kötelezettséggel megkötött **helyettesítési feladatellátási szerződést közös megegyezéssel 2021. december 31. napjával megszüntetik.**

2.Szerződő Felek megállapítják, hogy Tiszavasvári I. számú gyermek háziorvosi körzet ellátása 2021. július 1. napja óta helyettesítési feladatellátási szerződés alapján biztosított. Szerződő Felek megállapodása alapján 2021. július 1.- 2021. december 31. közötti időtartamban a KODAK-MEDICAL Egészségügyi Szolgáltató Kft., személyes ellátási kötelezettséggel rendelkező dr. Kodak István gyermekorvos vállalta az 1. pontban meghatározott feladatellátást.

3.Tiszavasvári Város Önkormányzataa helyettesítési feladatellátási szerződés 1.10. pontja alapján térítésmentesen biztosította a feladatellátáshoz szükséges Tiszavasvári, Kossuth u. 4. szám alatti orvosi rendelőt. A háziorvosi szolgáltatót használatában lévő rendelő és esetleges egyéb, a helyiségek üzemeltetési, fenntartási költségeivel kapcsolatban fizetési kötelezettség terheli.

4. Tiszavasvári Város Önkormányzata 2021. III. negyedévére vonatkozóan a feladatellátás helyszínéül szolgáló Kossuth u. 4. szám alatti rendelő és helyiségek üzemeltetési, fenntartási költségeit továbbszámlázta az adott hónapban a feladatot ellátó háziorvosi szolgáltató (KODAK-MEDICAL Egészségügyi Szolgáltató Kft.) felé.

5.Tekintettel arra, hogy a rendelő és egyéb helyiségek üzemeltetési és fenntartási költségeiről szóló számla negyedévenként kerül kiállításra a Tiva-Szolg Nonprofit Kft. részéről Tiszavasvári Város Önkormányzata felé, ezért a 2021. IV. negyedévre vonatkozóan a rendelő és egyéb helyiségek üzemeltetési és fenntartási költségei még nem teljes körűen kerültek továbbszámlázásra háziorvosi szolgáltatók felé.

6. Háziorvosi szolgáltatók a helyettesítési feladatellátási szerződés 1.10. pontja alapján vállalják, hogy az adott hónapban a használatukban lévő rendelő egyéb helyiségek üzemeltetési, fenntartási költségeit Tiszavasvári Város Önkormányzata által kiállított számla alapján a helyettesítési feladatellátási szerződés 2021. december 31. napi megszűnését követően is kiegyenlítik. Ezen túlmenően Feleknek a jövőben egymás felé semmilyen követelésük nincs.

**7.Az 1. pontban megjelölt helyettesítési feladatellátási szerződés közös megegyezéssel történő megszüntetését** Tiszavasvári Város Önkormányzata Képviselő-testülete 112/2021. (XI.29.) Kt. sz. határozatával kezdeményezte és hagyta jóvá.

8.Felek jelen szerződést elolvasták, s mint akaratukkal mindenben megegyezőt helybenhagyólag aláírták.

Tiszavasvári, 2021. ………………. …….

……………………………… …………………………………..

**Tiszavasvári Város Önkormányzata SVELIX Kft.**

**képviseletében képviseletében**

**Szőke Zoltán dr. Sveda Brigitta**

**polgármester orvos**

**…………………………………….. ……………………………………..**

**Szorgalmatos Község Önkormányzata Kodak –Medical Egészségügyi**

**képviseletében Szolgáltató Kft. képviseletében**

**Fülöp Adrián polgármester dr. Kodak István orvos**

112/2021. (XI.29.) Kt. sz. határozat 3. melléklete

**EGYÜTTMŰKÖDÉSI MEGÁLLAPODÁS**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**) között alulírott helyen és napon az alábbi feltételek mellett:

1. **Előzmények**

Szerződő Felek között 2004. július 26. napján együttműködési megállapodás jött létre, mely alapján Szorgalmatos Község Önkormányzata önállóvá válásától kezdődően Tiszavasvári Város Önkormányzata és dr. Nyáguly István házi gyermekorvos kötelezettséget vállalt arra, hogy Szorgalmatos község lakosai számára az ÁNTSZ által kiadott működési engedélyben foglalt rendelési időben ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendeletben meghatározott feladatokat. A szerződés megkötésekor a házi gyermekorvosi feladatokat Dr. Nyáguly István házi gyermekorvos látja el.

Dr. Nyáguly István, - mint a Tiszavasvári I. számú házi gyermekorvosi körzetre vonatkozóan területi ellátási kötelezettséggel rendelkező – házi gyermekorvos feladatellátási szerződését felmondta, a Nemzeti Egészségbiztosítási Alapkezelővel az egészségbiztosítás egészségügyi szolgáltatásaira megkötött finanszírozási szerződése 2020. december 31. napi hatállyal megszűnik. Ennek következtében Dr. Nyáguly István 2021. január 1. napjától sem a Tiszavasvári I. számú házi gyermekorvosi körzetet sem az együttműködési megállapodás alapján ellátott Szorgalmatos község lakosait nem tudja ellátni.

A 154/2020. számú polgármesteri határozat alapján Tiszavasvári Város Önkormányzata, Szorgalmatos Község Önkormányzata és a SVELIX Kft. helyettesítési feladatellátási szerződést kötött arra vonatkozóan, hogy 2021. január 1. napjától a betöltetlen Tiszavasvári I. számú házi gyermekorvosi körzet ellátását helyettesítés keretében dr. Sveda Brigitta gyermekorvos fogja ellátni.

Az 50/2021. számú polgármesteri határozat alapján Tiszavasvári Város Önkormányzata, Szorgalmatos Község Önkormányzata, a SVELIX Kft. és a Flóra-Medical Kft. helyettesítési feladatellátási szerződést kötött arra vonatkozóan, hogy 2021. március 1. napjától a betöltetlen Tiszavasvári I. számú házi gyermekorvosi körzet ellátását helyettesítés keretében dr. Sveda Brigitta és Dr. Mérnyi Ágnes gyermekorvos fogja ellátni. Dr. Mérnyi Ágnes jelezte, hogy 2021. júliusától nem kíván a feladatellátásban részt venni.

159/2021. számú polgármesteri határozat alapján 2021. július 1. napjától a KODAK-MEDICAL Egészségügyi Szolgáltató Kft. (dr. Kodak István házi gyermekorvos) látta el a körzet helyettesítését, melyet 2021. december 31. napjáig vállalt.

A körzet folyamatos, megszakítás nélküli ellátása érdekében szükséges további helyettesítő házi gyermekorvos bevonása, így jelen együttműködési megállapodásban dr. Sveda Brigitta gyermekorvos mellett dr Jóna Angelika Gizella gyermekorvos helyettesítő személyes ellátási kötelezettséggel rendelkező orvosként kerül nevesítésre.

1. **Megállapodás tárgya**

1. Felek megállapítják, hogy az egészségügyi alapellátásról szóló 2015. évi CXXIII. törvény 5.§-a értelmében a helyi önkormányzat az egészségügyi alapellátások körében gondoskodik a házi gyermekorvosi alapellátásról.

2. Felek megállapodnak abban, hogy Szorgalmatos Község közigazgatási területén a 19. életévét be nem töltött lakosok egészségügyi alapellátását Tiszavasvári Város Önkormányzata az alább meghatározott Tiszavasvári I. számú házi gyermekorvosi körzetet ellátó házi gyermekorvosokon keresztül biztosítja Tiszavasvári Város Önkormányzata részére kiadott működési engedélyben meghatározott rendelési időben:

* **SVELIX Kft**. (4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető), háziorvos **Dr. Sveda Brigitta mint személyes ellátási kötelezettséggel rendelkező** házi gyermekorvos,
* **PALOTÁS MED Egészségügyi Kft.-vel (székhelye: 4080 Hajdúnánás, Rákosi Viktor u. 6/B szám, adószáma: 13868558-1-09, képviseli: dr. Jóna Gizella Angelika ügyvezető)** háziorvos **dr. Jóna Gizella Angelika** **mint személyes ellátási kötelezettséggel** **rendelkező** házi gyermekorvos.

**3. Jelen megállapodás** **2022. január 1. napjától** határozatlan időre szól.

4. Tiszavasvári Város Önkormányzata, Szorgalmatos Község közigazgatási területén a 19. életévét be nem töltött lakosok egészségügyi alapellátását elsődlegesen **az alábbi helyen biztosítja:**

* a tulajdonában lévő 4440 Tiszavasvári, Kossuth u. 4. szám alatti központi orvosi rendelő

5. Amennyiben a házi gyermekorvos vállalja és a jogszabályban előírt tárgyi feltételek teljes körűen adottak – a szükséges engedélyek beszerzését követően - Szorgalmatos Község Önkormányzata tulajdonában lévő Orvosi Rendelő 4441 Szorgalmatos, Munkácsy u. 28. szám alatt biztosítható a gyermekorvosi ellátás a Szorgalmatos Község közigazgatási területén a 19. életévét be nem töltött lakosok részére.

6. Szorgalmatos Község Önkormányzataköteles gondoskodni a tulajdonában lévő Orvosi Rendelőben (Szorgalmatos, Munkácsy u. 28. szám) a jelen megállapodás 1. pontjában meghatározott házi gyermekorvosi egészségügyi alapellátási feladat ellátását szolgáló helyiségek működtetéséről, fenntartásáról, szakmai előírásoknak megfelelő berendezéséről,a tárgyi feltételek meglétéről, illetve annak folyamatos biztosításáról/fenntartásáról.

7. Tiszavasvári Város Önkormányzat polgármestere köteles Szorgalmatos Község polgármesterét haladéktalanul tájékoztatni, amennyiben bármilyen ok miatt a napi rendelés nem biztosítható.

8. Tiszavasvári Város Önkormányzata köteles:

a) a házi gyermekorvosi szolgálat működésének pénzügyi helyzetéről, bevételekről, kiadásokról Szorgalmatos Község Önkormányzata részére beszámolni az éves pénzügyi zárást követően.

b) megküldeni Szorgalmatos Község Önkormányzata számára az előző évi költségvetés teljesítésének 3/4 éves adatait minden év november 15-ig, az éves költségvetés tervezéséhez,

c) majd a tárgyévi bevételi és kiadási előirányzatokat haladéktalanul, a költségvetés elfogadását követően .

9. Szerződő felek megállapodnak abban, hogy amennyiben a jelen megállapodással szabályozott tevékenység működési kiadásaihoz a szolgáltatás végzéséhez kapcsolódó bevételek nem nyújtanak kellő fedezetet, az indokoltan szükséges forrásigényt felek egymás között, a körzet ellátottainak arányában megosztják és ennek megfelelően viselik.

10. Felek megállapodnak abban, hogy Szorgalmatos területén lévő házi gyermekorvosi rendelő működését szolgáló Szorgalmatos Község Önkormányzata által a feladatellátáshoz biztosított ingó és ingatlan vagyon használatával – különösen azok működtetésével, berendezésével, beruházásával felújításával, karbantartásával, eszközpótlásával – kapcsolatosan Tiszavasvári Város Önkormányzatát semmiféle költség, egyéb kötelezettség nem terheli. Jelen megállapodás tárgyát képező házi gyermekorvosi alapellátási feladatellátáshoz szükséges teljes tárgyi feltételeket Szorgalmatos Község Önkormányzata köteles ingyenesen biztosítani.

11. Jelen megállapodásban nem szabályozott kérdésekben az egészségügyről szóló 1997. évi CLIV. törvény, az egészségügyi alapellátásról szóló 2015. évi CXXIII. törvény, a vonatkozó egyéb egészségügyi jogszabályok és a Ptk. rendelkezései az irányadóak.

12. A felek jelen megállapodással kapcsolatban köztük felmerülő vita esetén elsősorban megkísérlik egyezség létrehozását, ennek eredménytelensége esetén a Nyíregyházi Városi Bíróság illetékességét kötik ki.

13. Szorgalmatos Község Önkormányzat Képviselő-testülete és Tiszavasvári Város Önkormányzat Képviselő-testülete kinyilatkozza, hogy Tiszavasvári Város Polgármesterének 159/2021. számú polgármesteri határozatával, illetve Szorgalmatos Község Polgármesterének 73/2021. (VI.14.) számú határozatával elfogadott, Szorgalmatos Község lakosainak házi gyermekorvosi alapellátásának biztosítására a közöttük 2021. június 23. napján kelt együttműködési megállapodást közös megegyezéssel 2021. december 31. napjával megszüntetik.

14. Jelen szerződést Tiszavasvári Város Önkormányzat Képviselő-testülete 112/2021. (XI.29.) Kt. sz. határozatával, Szorgalmatos Község Önkormányzat Képviselő-testülete ….2021. (:………..) Kt.sz. határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

15.Jelen megállapodás a Felek általi aláírás napján lép hatályba.

16. Felek jelen megállapodással összefüggésben bármely jognyilatkozatot kizárólag írásban tehetnek. Szerződő felek a szerződést elolvasás és kölcsönös értelmezés után, mint akaratukkal mindenben egyezőt, jóváhagyólag aláírták.

Tiszavasvári, 2021. ……………….….

…………………………………………… ……... ……………………………………

**Tiszavasvári Város Önkormányzata Szorgalmatos Község Önkormányzata**

**képviseletében képviseletében**

**Szőke Zoltán polgármester Fülöp Adrián polgármester**